ΠΕΡΙΕΧΟΜΕΝΑ
ΑΠΟΦΑΣΕΙΣ
Θέσπιση εισιτηρίου εισόδου στον Εθνικό Δρυμό
Σαμαριάς.
Θέσπιση εισιτηρίου εισόδου στο Κουρταλιώτικο
φαράγγι.
ΑΠΟΦΑΣΕΙΣ
Αριθμ. ΥΠΕΝ/ΔΔΦΠΒ/6396/146
(1)
Θέσπιση εισιτηρίου εισόδου στον Εθνικό Δρυμό Σαμαριάς.
ΟΙ ΥΠΟΥΡΓΟΙ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Το άρθρο 31 του ν ν. 4685/2020 «Εκσυγχρονισμός
περιβαλλοντικής νομοθεσίας, ενσωμάτωση στην ελληνική νομοθεσία των Οδηγιών 2018/844 και 2019/692
του Ευρωπαϊκού Κοινοβουλίου και του Συμβουλίου και
λοιπές διατάξεις» (Α’ 92) και ιδίως την περ. ζ της παρ. 1
αυτού.
2. Το άρθρο 9 του ν. 3937/2011 «Διατήρηση της βιοποικιλότητας και άλλες διατάξεις» (Α’ 60), με βάση το οποίο
οι περιοχές «Εθνικός Δρυμός Σαμαριάς - Φαράγγι Τρυπητής - Ψιλάφι - Κουστογέρακο» με κωδικό GR4340014 και
«Λευκά Όρη και παράκτια ζώνη» με κωδικό GR4340008
ανήκουν στο δίκτυο Natura 2000 ως «Ζώνη Ειδικής
Προστασίας» και «Ειδική Ζώνη Διατήρησης», αντίστοιχα
όπου εντάσσεται ο Εθνικός Δρυμός Σαμαριάς.
3. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ.  63/2005,
Α’ 98), όπως διατηρήθηκε σε ισχύ με την περ. 22 του
άρθρου 119 του ν. 4622/2019 (Α’ 133).
4. Τον Κώδικα Είσπραξης Δημοσίων Εσόδων
(ν. 4978/2022, Α’ 190).
5. Το π.δ. 132/2017 «Οργανισμός Υπουργείου Περιβάλλοντος και Ενέργειας» (Α’ 160).
6. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
7. Την υπό στοιχεία 102928ΕΞ2023/10.7.2023 κοινή
απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό
Οικονομικών, Αθανάσιο Πετραλιά» (Β’ 4441).
8. Την υπό στοιχεία ΥΠΕΝ/ΔΔΥ/72083/6635/2020
απόφαση Υπουργού Περιβάλλοντος και Ενέργειας «Συγκρότηση του Διοικητικού Συμβουλίου του Νομικού
Προσώπου Ιδιωτικού Δικαίου με την επωνυμία «Οργανισμός Φυσικού Περιβάλλοντος και Κλιματικής Αλλαγής»
(Ο.ΦΥ.ΠΕ.Κ.Α.)» (Υ.Ο.Δ.Δ.  581), όπως τροποποιήθηκε με την υπό στοιχεία ΥΠΕΝ/ΔΔΥ/90177/6250/2021
(Υ.Ο.Δ.Δ. 832) απόφαση του Υφυπουργού Περιβάλλοντος και Ενέργειας.
9. Την υπ’ αρ. 2566/31-01-2024 απόφαση του Δ.Σ. του
ΟΦΥΠΕΚΑ αναφορικά με την τροποποίηση της υπό στοιχεία ΥΠΕΝ/ΓΔΠΠ/26828/406/2022 κοινής υπουργικής
απόφασης.
10. Το περιεχόμενο της υπό στοιχεία ΥΠΕΝ/ΓΔΠΠ/
26828/406/2022 κοινής υπουργικής απόφασης «Θέσπιση εισιτηρίου εισόδου στον Εθνικό Δρυμό Σαμαριάς»
(Β’ 1414).
11. Την υπό στοιχεία ΥΠΕΝ/ΓΔΠΠ/16104/279 από
13-02-2024 εισήγηση ΓΔΟΥ του ΥΠΕΝ, από την οποία
προκύπτει ότι από τις κανονιστικές διατάξεις της παρούσας απόφασης δεν προκαλείται δαπάνη σε βάρος του
κρατικού προϋπολογισμού.
12. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υπο-
χρέωση δημοσίευσης στο ΕΜΔΔ-ΜΙΤΟΣ, αποφασίζουμε:
Άρθρο 1
Σκοπός
Σκοπός της παρούσας είναι η καθιέρωση εισιτηρίου
επίσκεψης στην περιοχή του Ευρωπαϊκού Οικολογικού
Δικτύου με κωδικό GR3430014 και ονομασία «Εθνικός
Δρυμός Σαμαριάς - Φαράγγι Τρυπητής - Ψιλάφι - Κουστογέρακο», καθώς και στην περιοχή με κωδικό GR4340008
και ονομασία «Λευκά Όρη και παράκτια ζώνη». Το εισιτήριο επίσκεψης θα αποτελεί πόρο του Οργανισμού
Φυσικού Περιβάλλοντος και Κλιματικής Αλλαγής (Ο.ΦΥ.
ΠΕ.Κ.Α.) του άρθρου 27 του ν. 4685/2020 (Α’ 92) και θεσπίζεται για τις αυξημένες ανάγκες που αφορούν στον
έλεγχο και τη διαχείριση της επισκεψιμότητας του φαραγγιού της Σαμαριάς.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
6 Φεβρουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 392
07.02.2025 10:43:12
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 392/06.02.2025
Άρθρο 2
Ορισμοί
1. «Περιοχή Κάλυψης»: Τα όρια του Εθνικού Δρυμού
Σαμαριάς που εμπίπτει εντός της Ζώνης Ειδικής Προστασίας (ΖΕΠ) του Ευρωπαϊκού Οικολογικού Δικτύου Natura
2000 με κωδικό GR4340014 και ονομασία «Εθνικός Δρυμός Σαμαριάς - Φαράγγι Τρυπητής - Ψιλάφι - Κουστογέ-
ρακο», καθώς και εντός της Ειδικής Ζώνης Διατήρησης
με κωδικό GR4340008 και ονομασία «Λευκά Όρη και
παράκτια ζώνη», όπως αυτές απεικονίζονται και τηρούνται στα ενιαία χαρτογραφικά υπόβαθρα του Ν.Π.Δ.Δ.
«ΕΛΛΗΝΙΚΟ ΚΤΗΜΑΤΟΛΟΓΙΟ» και στο Κεντρικό Αποθετήριο Δεδομένων (CDR) του Ευρωπαϊκού Οργανισμού
Περιβάλλοντος.
2. «Εισιτήριο»: το τίμημα που καλούνται να πληρώσουν οι χρήστες της περιοχής κάλυψης, προκειμένου να
προβούν σε μια ή περισσότερες δραστηριότητες, όπως
η διέλευση και η επίσκεψη.
3. «Θέση εισόδου»: Τα δύο σημεία εισόδου: α) Βόρεια
είσοδος: η θέση Ξυλόσκαλο στον Ομαλό και β) Νότια
είσοδος: η Αγία Ρουμέλη.
4. «Επίσκεψη»: η διέλευση από οποιαδήποτε θέση
εισόδου.
Άρθρο 3
Υποχρέωση καταβολής εισιτηρίου εισόδου
επίσκεψης
1. Υποχρέωση καταβολής εισιτηρίου έχουν όλοι οι επισκέπτες, οι οποίοι εισέρχονται από θέση εισόδου στην
«Περιοχή Κάλυψης», όπως αυτά ορίζονται στο άρθρο 2
της παρούσης, ανάλογα με τη δραστηριότητα, την οποία
ασκούν εντός των ορίων του Εθνικού Δρυμού Σαμαριάς.
Με απόφαση του Ο.ΦΥ.ΠΕ.Κ.Α. δύναται να καταρτίζεται
ειδική φόρμα με τα στοιχεία των επισκεπτών.
2. Το εισιτήριο επιβαρύνεται με ΦΠΑ σύμφωνα με τις
διατάξεις του Κώδικα ΦΠΑ (ν. 5144/2024, Α΄ 162).
3. Διακρίνονται οι εξής τύποι εισιτηρίων εισόδου, ανά
κατηγορία χρήστη:
α) Ημερήσιο Εισιτήριο Εισόδου Επισκέπτη: Το εισιτήριο
έχει διάρκεια μίας ημέρας, και διακρίνεται σε: α) ατομικό
εισιτήριο για μεμονωμένα άτομα, β) ομαδικό εισιτήριο
για μέλη συλλόγων άνω των 10 ατόμων και γ) οικογενειακό εισιτήριο για μέλη οικογενειών με τέκνα. Οι πε-
ριπτώσεις (β) και (γ) απολαμβάνουν μειωμένο αντίτιμο.
β) Ετήσιο Πάσο: Το εισιτήριο είναι προσωπικό και
προσφέρει το δικαίωμα απεριόριστων επισκέψεων
στο φαράγγι για ένα (1) διαχειριστικό έτος λειτουργίας, όπως αυτό ορίζεται με την υπό στοιχεία ΥΠΕΝ/
ΔΔΦΠΒ/2333/28.8.2024 υπουργική απόφαση (Β’ 5266).
4. Η έκδοση όλων των ανωτέρω τύπων εισιτηρίου γίνεται σε όλα τα σημεία πώλησης (Φυλάκιο Εισόδου και
Γραφεία της Μονάδας Διαχείρισης Εθνικού Πάρκου Σαμαριάς και Προστατευόμενων Περιοχών Δυτικής Κρήτης
(ΜΔΠΠ) του Ο.ΦΥ.ΠΕ.Κ.Α.) ή με ηλεκτρονικό τρόπο.
5. Το αντίτιμο κάθε εισιτηρίου του παρόντος άρθρου,
οι τρόποι πληρωμής, καθώς και τα σημεία ελέγχου παρατίθενται στο Παράρτημα I της παρούσης.
Άρθρο 4
Εξαιρέσεις και ειδικές περιπτώσεις για την
πληρωμή εισιτηρίου
1. Δεν υποχρεούνται σε καταβολή εισιτηρίου:
α) Τα παιδιά κάτω των 18 ετών και οι ηλικιωμένοι άνω
των 65 ετών με την επίδειξη αστυνομικής ταυτότητας ή
διαβατηρίου.
β) Οι γονείς και τα τέκνα πολύτεκνων και τρίτεκνων
οικογενειών της ημεδαπής, μέχρι τη συμπλήρωση του
25ου έτους της ηλικίας των τέκνων, με την επίδειξη των
σχετικών πιστοποιητικών εγγράφων.
γ) Φοιτητές εκπαιδευτικών ιδρυμάτων τριτοβάθμιας
εκπαίδευσης των κρατών μελών της Ευρωπαϊκής Ένωσης, με την επίδειξη της φοιτητικής τους ταυτότητας.
δ) ΑΜΕΑ και οι συνοδοί τους, με την επίδειξη αστυνομικής ταυτότητας ή διαβατηρίου και του Πιστοποιητικού
Αναπηρίας Ε.Φ.Κ.Α. (απόφασης Κέντρου Πιστοποίησης
Αναπηρίας - ΚΕ.Π.Α.) ή αντίστοιχου πιστοποιητικού από
αρμόδιο φορέα της αλλοδαπής.
ε) Προσωπικό των δημοσίων αρχών που εκτελούν
ειδικές υπηρεσίες (Ένοπλες Δυνάμεις, Λιμενικό Σώμα,
Ο.ΦΥ.ΠΕ.Κ.Α., Δασικές Υπηρεσίες, Πυροσβεστική Υπηρεσία, Ελληνική Αστυνομία, κ.α) και επαγγελματίες που
δραστηριοποιούνται εντός της περιοχής κάλυψης, για
τη συντήρηση έργων και κτισμάτων.
στ) Ξεναγοί και συνοδοί βουνών πιστοποιημένοι από
το Υπουργείο Πολιτισμού στο πλαίσιο άσκησης του
επαγγέλματός τους, με την επίδειξη επαγγελματικής
ταυτότητας.
ζ) Εθελοντές διασώστες, κατά τη διάρκεια σχετικών
επιχειρήσεων.
η) Οι μόνιμοι κάτοικοι των όμορων Δήμων του άρθρου
5 της παρούσης.
θ) Ερευνητές που ασκούν επιστημονική έρευνα, όπως
εκάστοτε ορίζεται, συμπεριλαμβανομένης της έρευνας
στο πλαίσιο του άρθρου 11 του v. 3937/2011 (Α’ 60).
ι) Οι υπηρετούντες τη στρατιωτική τους θητεία, με την
επίδειξη στρατιωτικής ταυτότητας.
ια) Οι Έλληνες άνεργοι πολίτες, με την επίδειξη αστυνομικής ταυτότητας και κάρτας ανεργίας του ΔΥΠΑ σε ισχύ.
ιβ) Εθελοντές που προσφέρουν υπηρεσίες για τη διαχείριση της λειτουργίας του φαραγγιού.
2. Ειδικές περιπτώσεις μη καταβολής εισιτηρίου:
α) Ο ΕΟΣ Χανίων εξαιρείται από την υποχρέωση καταβολής ομαδικού εισιτηρίου και οι ομαδικές του εκδρομές
είναι δωρεάν.
β) Οι εκπαιδευτικές εκδρομές σχολείων, πανεπιστημίων της ημεδαπής και της αλλοδαπής είναι δωρεάν τόσο
για τους μαθητές, όσο και για τους συνοδούς εκπαιδευτικούς τους.
3. Ημέρες ελεύθερης επίσκεψης κοινού ανά έτος:
α) Η 21η Μαρτίου, Παγκόσμια Ημέρα Δασών.
β) Η 21η Μαΐου, Ευρωπαϊκή Ημέρα περιοχών του Οικολογικού Δικτύου Natura 2000.
γ) Η 5η Ιουνίου, Παγκόσμια Ημέρα Περιβάλλοντος.
Άρθρο 5
Έσοδα από το αντίτιμο του εισιτηρίου
1. Τα έσοδα του εισιτηρίου για κάθε διαχειριστική περίοδο λειτουργίας εισπράττονται από τον Ο.ΦΥ.ΠΕ.Κ.Α., ο
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 392/06.02.2025
οποίος μεριμνά για: α) τη συντήρηση των υποδομών που
σχετίζονται με τη διαχείριση της επισκεψιμότητας εντός
του Εθνικού Δρυμού, ήτοι βατότητα και σήμανση κεντρικού μονοπατιού, συντήρηση εξόδων διαφυγής, κτηρια-
κές υποδομές (φυλάκια, χώροι παραμονής προσωπικού,
πυροφυλάκια, τουαλέτες, αποθήκες, χώροι σταυλισμού,
κέντρα πληροφόρησης), β) την αναβάθμιση, συντήρηση
και λειτουργία ασύρματου δικτύου ραδιοεπικοινωνίας,
γ) τη συντήρηση και λειτουργία συστημάτων ΑΠΕ για την
εξυπηρέτηση των ως άνω υποδομών, δ) τη συντήρηση
υποδομών ύδρευσης και δικτύων νερού εντός του δρυμού και ε) τη συντήρηση και λειτουργία μετεωρολογικών
σταθμών στις θέσεις Σαμαριά και στο Ξυλόσκαλο.
2. Επιπλέον, ο Ο.ΦΥ.ΠΕ.Κ.Α., κατά την περίοδο και ώρες
λειτουργίας του Εθνικού Δρυμού Σαμαριάς ως επισκέψιμου χώρου, παρέχει τις ακόλουθες υπηρεσίες: α) κα-
θημερινή επόπτευση του χώρου για τη διασφάλιση της
προστασίας του περιβάλλοντος, β) μεταφορά των απαραίτητων υλικών που απαιτούνται για τη λειτουργία του
Δρυμού, γ) είσπραξη του αντιτίμου εισιτηρίου, δ) ενημέρωση των επισκεπτών, ε) καθαρισμό του μονοπατιού,
των χώρων ανάπαυσης και των κτηρίων. Ο Ο.ΦΥ.ΠΕ.Κ.Α.
επίσης, προτείνει και υλοποιεί σχέδιο αντιμετώπισης
έκτακτων αναγκών για την προστασία των επισκεπτών
από φυσικούς κινδύνους, το οποίο εγκρίνεται από τις
αρμόδιες υπηρεσίες Πολιτικής Προστασίας της Περιφέρειας Κρήτης του άρθρου 20 ν. 4662/2020 (Α’ 27).
3. Ποσοστό τριάντα τοις εκατό (30%) επί των εσόδων
κάθε διαχειριστικής χρήσης αποδίδεται στους Ο.Τ.Α.,
α’ βαθμού στα διοικητικά όρια των οποίων βρίσκεται
το Φαράγγι Σαμαριάς, οι οποίοι με το ποσό αυτό χρηματοδοτούν έργα και δράσεις προστασίας του φυσικού
περιβάλλοντος της περιοχής, μετά από σύμφωνη γνώμη
του Ο.ΦΥ.ΠΕ.Κ.Α.. Το ανωτέρω ποσοστό, διανέμεται ως
εξής: α) ένα τρίτο (1/3) διατίθεται στον Δήμο Πλατανιά
(Δημοτική Ενότητα Μουσούρων), β) ένα τρίτο (1/3) στον
Δήμο Σφακίων (Δημοτική Ενότητα Αγίας Ρουμέλης),
γ) ένα έκτο (1/6) στον Δήμο Καντάνου - Σελίνου (Δημοτική Ενότητα Ανατολικού Σελίνου) και δ) ένα έκτο (1/6)
στον Δήμο Χανίων (Δημοτική Ενότητα Θερίσου).
4. Οι ανωτέρω Ο.Τ.Α. μεριμνούν για τη συντήρηση
και τη βελτίωση των υποδομών και την αποκομιδή των
απορριμμάτων στις δύο εισόδους - εξόδους του φαραγγιού και εξασφαλίζουν τις υποδομές για αντιμετώπιση
ατυχημάτων και την παροχή άμεσης βοήθειας.
Άρθρο 6
Ελεγκτικός μηχανισμός - Κυρώσεις
1. Ο έλεγχος πληρωμής του αναλογούντος εισιτηρίου
γίνεται:
α) από εργαζομένους της αρμόδιας ΜΔΠΠ.
β) από εργαζομένους εταιρειών, οι οποίες έχουν αναλάβει αντίστοιχα καθήκοντα μετά από σχετική σύμβαση
με τον Ο.ΦΥ.ΠΕ.ΚΑ.
2. Η ΜΔΠΠ μπορεί να προβαίνει στις απαραίτητες ενέργειες, προκειμένου να καταστεί δυνατός ο έλεγχος της
πληρωμής εισιτηρίων, με φυσικά ή ηλεκτρονικά μέσα.
3. Στα μέσα ελέγχου πληρωμής εντάσσεται, μεταξύ
άλλων, η δημιουργία σταθερών υποδομών (φυλάκια
ελέγχου, μπάρες ελέγχου), ή ηλεκτρονικών μέσων, χωρίς όμως να είναι απαραίτητη η τοποθέτηση/λειτουργία
τους για την εφαρμογή της παρούσας.
4. Σε περίπτωση που, εντός των ορίων της «Περιοχής
Κάλυψης» του άρθρου 2 της παρούσης, βρεθεί οποιοσδήποτε εκ των υπόχρεων καταβολής εισιτηρίου του άρ-
θρου 3 χωρίς να έχει πληρώσει το αναλογούν εισιτήριο,
βεβαιώνεται σε αυτόν πρόστιμο, το οποίο υπολογίζεται
στο δεκαπλάσιο της τιμής του αναλογούντος εισιτηρίου.
5. Σε περίπτωση μη άμεσης πληρωμής ή άρνησης
καταβολής του βεβαιωμένου προστίμου, το ποσόν βεβαιώνεται στην αρμόδια ΔΟΥ ΚΕΦΟΔΕ φορολογίας του
υπόχρεου, κατόπιν πράξεως καταλογισμού του Ο.ΦΥ.
ΠΕ.Κ.Α., και εισπράττεται κατά τις εκάστοτε ισχύουσες
ουσιαστικές και δικονομικές διατάξεις περί εισπράξεως των δημοσίων εσόδων, με την εξαίρεση του μέτρου
της προσωπικής κρατήσεως, το οποίο λαμβάνεται μόνο
μετά από την τήρηση διαδικασιών που καθορίζονται στις
σχετικές διατάξεις. Αφού το πρόστιμο εισπραχθεί, τα
αναλογούντα έσοδα αποδίδονται στο Πράσινο Ταμείο.
Άρθρο 7
Παραρτήματα
Προσαρτάται και αποτελεί αναπόσπαστο μέρος της
παρούσας, συνδημοσιευόμενο στην Εφημερίδα της Κυβερνήσεως, το Παράρτημα Ι.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 392/06.02.2025
Άρθρο 8
Έναρξη ισχύος
Οι διατάξεις της παρούσας τίθενται σε εφαρμογή από τη δημοσίευσή τους στο Φύλλο Εφημερίδας της Κυβερνήσεως.
Από την έναρξη ισχύος της παρούσας καταργείται η υπό στοιχεία ΥΠΕΝ/ΓΔΠΠ/26828/406/08.03.2022 κοινή
υπουργική απόφαση (Β’ 1414) και κάθε υφιστάμενη κανονιστική διάταξη που ρυθμίζει με διαφορετικό τρόπο τα
ανωτέρω σχετικά θέματα.
ΠΑΡΑΡΤΗΜΑ Ι
Αντίτιμο κάθε εισιτηρίου, τρόποι και σημεία πληρωμής, καθώς και τρόποι και σημεία ελέγχου.
Κατηγορία
εισιτηρίου
Τίμημα
εισιτηρίου
προ ΦΠΑ
(€/ημέρα)
Τελικό
τίμημα
εισιτηρίου
(€/ημέρα)
Τρόποι και σημεία
πληρωμής
Τρόποι και σημεία
ελέγχου
Ατομικό
8.06
10,00
Σε όλα τα σημεία πώλησης
ή με ηλεκτρονικό τρόπο.
Έλεγχος από περιπολίες ΜΔΠΠ
Δειγματοληπτικοί έλεγχοι εντός
της περιοχής.
Ομαδικό >10 ατόμων
(για κάθε μέλος
της ομάδας)
6,46
8,00
Σε όλα τα σημεία πώλησης
ή με ηλεκτρονικό τρόπο
με επίδειξη σχετικού
διαπιστευτηρίου μελών
συλλόγου ή ομάδας
(καταστατικό)
Έλεγχος από περιπολίες ΜΔΠΠ
Δειγματοληπτικοί έλεγχοι εντός
της περιοχής.
Οικογενειακό
(για κάθε ενήλικο
και ανήλικο μέλος)
4,84
6,00
Σε όλα τα σημεία
πώλησης ή με
ηλεκτρονικό τρόπο.
Έλεγχος από περιπολίες ΜΔΠΠ
Δειγματοληπτικοί έλεγχοι εντός
της περιοχής
Ετήσιο ατομικό
20,16
25,00
Σε όλα τα σημεία πώλησης
ή με ηλεκτρονικό τρόπο.
Έλεγχος από περιπολίες ΜΔΠΠ
Δειγματοληπτικοί έλεγχοι εντός
της περιοχής.
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 20 Ιανουαρίου 2025
Οι Υπουργοί
Υφυπουργός
Εθνικής Οικονομίας
Περιβάλλοντος
και Οικονομικών
και Ενέργειας
ΑΘΑΝΆΣΙΟΣ ΠΕΤΡΑΛΙΆΣ
ΘΕΌΔΩΡΟΣ ΣΚΥΛΑΚΆΚΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 392/06.02.2025
Αριθμ. ΥΠΕΝ/ΔΔΦΠΒ/7097/154
(2)
Θέσπιση εισιτηρίου εισόδου στο Κουρταλιώτικο φαράγγι.
Ο ΥΠΟΥΡΓΟΙ
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Το άρθρο 31 του ν. 4685/2020 «Εκσυγχρονισμός περιβαλλοντικής νομοθεσίας, ενσωμάτωση στην ελληνική
νομοθεσία των Οδηγιών 2018/844 και 2019/692 του Ευρωπαϊκού Κοινοβουλίου και του Συμβουλίου και λοιπές
διατάξεις» (Α’ 92) και ιδίως την περ. ζ της παρ. 1 αυτού.
2. Το άρθρο 9 του ν. 3937/2011 «Διατήρηση της βιοποικιλότητας και άλλες διατάξεις» (Α’ 60), με βάση το
οποίο οι περιοχές «Κουρταλιώτικο Φαράγγι - Φαράγγι
Πρέβελη» με κωδικό GR4330007 και «Κουρταλιώτικο
φαράγγι - Μονή Πρέβελη - Ευρύτερη περιοχή» με κωδικό GR4330003 ανήκουν στο δίκτυο Natura 2000 ως
«Ζώνη Ειδικής Προστασίας» και «Ειδική Ζώνη Διατήρησης», αντίστοιχα όπου χωροθετείται το Κουρταλιώτικο
Φαράγγι.
3. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98),
όπως διατηρήθηκε σε ισχύ με την περ. 22 του άρθρου 119
του ν. 4622/2019 (Α’ 133).
4. Τον Κώδικα Είσπραξης Δημοσίων Εσόδων
(ν. 4978/2022, Α’ 190).
5. Το π.δ. 132/2017 «Οργανισμός Υπουργείου Περιβάλλοντος και Ενέργειας» (Α’ 160).
6. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
7. Την υπό στοιχεία 102928ΕΞ2023/10.7.2023 κοινή
απόφαση του Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό
Οικονομικών, Αθανάσιο Πετραλιά» (Β’ 4441).
8. Την υπό στοιχεία ΥΠΕΝ/ΔΔΥ/72083/6635/2020
απόφαση Υπουργού Περιβάλλοντος και Ενέργειας «Συγκρότηση του Διοικητικού Συμβουλίου του Νομικού
Προσώπου Ιδιωτικού Δικαίου με την επωνυμία «Οργανισμός Φυσικού Περιβάλλοντος και Κλιματικής Αλλαγής»
(Ο.ΦΥ.ΠΕ.Κ.Α.)» (Υ.Ο.Δ.Δ.  581), όπως τροποποιήθηκε με την υπό στοιχεία ΥΠΕΝ/ΔΔΥ/90177/6250/2021
(Υ.Ο.Δ.Δ. 832) Απόφαση του Υφυπουργού Περιβάλλοντος και Ενέργειας.
9. Την υπ’ αρ. 25418/02-09-2024 απόφαση του Δ.Σ. του
ΟΦΥΠΕΚΑ αναφορικά με την εισήγηση έκδοσης Κοινής
Υπουργικής Απόφασης για τη θέσπιση εισιτηρίου εισόδου στο Κουρταλιώτικο φαράγγι.
10. Την υπό στοιχεία ΥΠΕΝ/ΔΠΔΑ/94514/2185 από
04-09-2024 εισήγηση ΓΔΟΥ του ΥΠΕΝ, από την οποία
προκύπτει ότι από τις κανονιστικές διατάξεις της παρούσας απόφασης δεν προκαλείται δαπάνη σε βάρος του
κρατικού προϋπολογισμού, ούτε προκύπτουν έσοδα
στον προϋπολογισμό του Υπουργείου Περιβάλλοντος
και Ενέργειας
11. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει υπο-
χρέωση δημοσίευσης στο ΕΜΔΔ-ΜΙΤΟΣ, αποφασίζουμε:
Άρθρο 1
Σκοπός
Σκοπός της παρούσας είναι η καθιέρωση εισιτηρίου
επίσκεψης στην περιοχή του Ευρωπαϊκού Οικολογικού
Δικτύου με κωδικό GR4330007 και ονομασία «Κουρταλιώτικο Φαράγγι - Φαράγγι Πρέβελη» και στην περιοχή
με κωδικό GR4330003 και ονομασία «Κουρταλιώτικο φαράγγι - Μονή Πρέβελη - Ευρύτερη περιοχή». Το εισιτήριο
επίσκεψης θα αποτελεί πόρο του Οργανισμού Φυσικού
Περιβάλλοντος και Κλιματικής Αλλαγής (Ο.ΦΥ.ΠΕ.Κ.Α.)
του άρθρου 27 του ν. 4685/2020 (Α’ 92) και θεσπίζεται
για τις αυξημένες ανάγκες που αφορούν στον έλεγχο και
τη διαχείριση της επισκεψιμότητας του Κουρταλιώτικου
φαραγγιού.
Άρθρο 2
Ορισμοί
1. «Περιοχή Κάλυψης»: Τα όρια του Κουρταλιώτικου
φαραγγιού που εμπίπτει εντός της Ζώνης Ειδικής Προστασίας (ΖΕΠ) του Ευρωπαϊκού Οικολογικού Δικτύου
Natura 2000 με κωδικό GR4330007 και ονομασία «Κουρταλιώτικο Φαράγγι - Φαράγγι Πρέβελη», καθώς και εντός
της Ειδικής Ζώνης Διατήρησης με κωδικό GR4330003
και ονομασία «Κουρταλιώτικο φαράγγι - Μονή Πρέβελη - Ευρύτερη περιοχή», όπως αυτές απεικονίζονται
και τηρούνται στα ενιαία χαρτογραφικά υπόβαθρα του
Ν.Π.Δ.Δ. «ΕΛΛΗΝΙΚΟ ΚΤΗΜΑΤΟΛΟΓΙΟ» και στο Κεντρικό
Αποθετήριο Δεδομένων (CDR) του Ευρωπαϊκού Οργανισμού Περιβάλλοντος.
2. «Εισιτήριο»: το τίμημα που καλούνται να πληρώσουν οι χρήστες της περιοχής κάλυψης, προκειμένου να
προβούν σε μια ή περισσότερες δραστηριότητες, όπως
η διέλευση και η επίσκεψη.
3. «Θέση εισόδου και εξόδου»: οι θέσεις «ΤΟΕΒ»
4. «Επίσκεψη»: η διέλευση από οποιαδήποτε θέση εισόδου ή εξόδου.
5. «Χρονική περίοδος επισκεψιμότητας»: Από την 1η
Μαΐου έως την 31η Οκτωβρίου εκάστου έτους και ώρες
λειτουργίας από τις 09:00 έως τις 19:00.
Άρθρο 3
Υποχρέωση καταβολής εισιτηρίου εισόδου
επίσκεψης
1. Υποχρέωση καταβολής εισιτηρίου έχουν όλοι οι επισκέπτες, οι οποίοι εισέρχονται από θέση εισόδου στην
«Περιοχή Κάλυψης», όπως αυτά ορίζονται στο άρθρο 2
της παρούσης, ανάλογα με τη δραστηριότητα την οποία
ασκούν εντός των ορίων του Κουρταλιώτικου φαραγγιού. Με απόφαση του Ο.ΦΥ.ΠΕ.Κ.Α. δύναται να καταρτί-
ζεται ειδική φόρμα με τα στοιχεία των επισκεπτών.
Το εισιτήριο επιβαρύνεται με ΦΠΑ σύμφωνα με τις
διατάξεις του Κώδικα ΦΠΑ (ν. 5144/2024, Α΄ 162).
2. Διακρίνονται οι εξής τύποι εισιτηρίων εισόδου ανά
κατηγορία χρήστη:
α) Ημερήσιο Εισιτήριο Εισόδου Επισκέπτη: Το εισιτήριο έχει διάρκεια μίας ημέρας και διακρίνεται σε: α) ατο-
μικό εισιτήριο για μεμονωμένα άτομα και β) φοιτητικό,
με μειωμένο αντίτιμο, για φοιτητές εκπαιδευτικών ιδρυμάτων τριτοβάθμιας εκπαίδευσης των κρατών μελών
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 392/06.02.2025
της Ευρωπαϊκής Ένωσης, με την επίδειξη της φοιτητικής
τους ταυτότητας.
γ) Ετήσιο Πάσο: Το εισιτήριο είναι ατομικό και προσφέρει το δικαίωμα απεριόριστων επισκέψεων στο φαράγγι
για ένα (1) διαχειριστικό έτος λειτουργίας.
4. Η έκδοση και η καταβολή του εισιτηρίου γίνεται αποκλειστικά με ηλεκτρονικό τρόπο, μέσω ειδικής ηλεκτρο-
νικής πλατφόρμας, ή με πληρωμή μέσω κάρτας (POS)
στα σημεία πώλησης.
5. Το αντίτιμο κάθε εισιτηρίου του παρόντος άρθρου,
οι τρόποι και τα σημεία πληρωμής, καθώς και τα σημεία
ελέγχου παρατίθενται στο Παράρτημα I της παρούσης.
Άρθρο 4
Εξαιρέσεις και ειδικές περιπτώσεις για την
πληρωμή εισιτηρίου
1. Δεν υποχρεούνται σε καταβολή εισιτηρίου:
α) Τα παιδιά κάτω των 18 ετών και οι ηλικιωμένοι άνω
των 65 ετών με την επίδειξη αστυνομικής ταυτότητας ή
διαβατηρίου.
β) Οι γονείς και τα τέκνα πολύτεκνων και τρίτεκνων
οικογενειών της ημεδαπής, μέχρι τη συμπλήρωση του
23ου έτους ηλικίας των τέκνων, ή του 25ου, αν σπουδάζουν ή εκπληρώνουν στρατιωτικές υποχρεώσεις, με
την επίδειξη των σχετικών πιστοποιητικών εγγράφων.
γ) ΑΜΕΑ και οι συνοδοί τους, με την επίδειξη αστυνομικής ταυτότητας ή διαβατηρίου και του Πιστοποιητικού
Αναπηρίας Ε.Φ.Κ.Α. (απόφασης Κέντρου Πιστοποίησης
Αναπηρίας - ΚΕ.Π.Α.) ή αντίστοιχου πιστοποιητικού από
αρμόδιο φορέα της αλλοδαπής.
δ) Προσωπικό των δημοσίων αρχών που εκτελούν
ειδικές υπηρεσίες (Ένοπλες Δυνάμεις, Λιμενικό Σώμα,
Ο.ΦΥ.ΠΕ.Κ.Α., Δασικές Υπηρεσίες, Πυροσβεστική Υπηρεσία, Ελληνική Αστυνομία, κ.α) και επαγγελματίες που
δραστηριοποιούνται εντός της περιοχής κάλυψης, για
τη συντήρηση έργων και κτισμάτων.
ε) Ξεναγοί και συνοδοί βουνών πιστοποιημένοι από
το Υπουργείο Πολιτισμού στο πλαίσιο άσκησης του
επαγγέλματός τους, με την επίδειξη επαγγελματικής
ταυτότητας.
στ) Εθελοντές διασώστες κατά τη διάρκεια σχετικών
επιχειρήσεων.
ζ) Οι μόνιμοι κάτοικοι του Δήμου Αγίου Βασιλείου και
των όμορων δήμων.
η) Ερευνητές που ασκούν επιστημονική έρευνα, όπως
εκάστοτε ορίζεται, συμπεριλαμβανομένης της έρευνας
στο πλαίσιο του άρθρου 11 του v. 3937/2011 (Α’ 60).
θ) Οι υπηρετούντες τη στρατιωτική τους θητεία, με την
επίδειξη της στρατιωτικής ταυτότητας.
ι) Οι Έλληνες άνεργοι πολίτες, με την επίδειξη αστυνομικής ταυτότητας και κάρτας ανεργίας του ΔΥΠΑ σε ισχύ.
ια) Εθελοντές που προσφέρουν υπηρεσίες για τη διαχείριση της λειτουργίας του φαραγγιού.
2. Ημέρες ελεύθερης επίσκεψης κοινού ανά έτος:
α) Η 21η Μαρτίου, Παγκόσμια Ημέρα Δασών.
β) Η 21η Μαΐου, Ευρωπαϊκή Ημέρα περιοχών του Οικολογικού Δικτύου Natura 2000.
γ) Η 5η Ιουνίου, Παγκόσμια Ημέρα Περιβάλλοντος.
Άρθρο 5
Έσοδα από το αντίτιμο του εισιτηρίου
1. Τα έσοδα του εισιτηρίου για κάθε διαχειριστική περίοδο λειτουργίας εισπράττονται από τον Ο.ΦΥ.ΠΕ.Κ.Α.
και ποσοστό 70% εξ αυτών αποδίδεται στον Δήμο Αγίου Βασιλείου, ο οποίος μεριμνά για: α) τη συντήρηση
των υποδομών που σχετίζονται με τη διαχείριση της
επισκεψιμότητας εντός του φαραγγιού, ήτοι βατότητα
και σήμανση μονοπατιού, συντήρηση εξόδων διαφυγής,
κτηριακές υποδομές (φυλάκια, χώροι παραμονής προσωπικού, πυροφυλάκια, τουαλέτες, αποθήκες), β) την
αναβάθμιση και συντήρηση των ως άνω υποδομών.
2. Επιπλέον, ο ανωτέρω Ο.Τ.Α., κατά την περίοδο και τις
ώρες λειτουργίας του φαραγγιού ως επισκέψιμου χώρου,
παρέχει τις κάτωθι υπηρεσίες: α) καθημερινή επόπτευση
του χώρου για τη διασφάλιση της προστασίας του περιβάλλοντος, β) μεταφορά των απαραίτητων υλικών που
απαιτούνται για τη λειτουργία του φαραγγιού, γ) ενημέρωση των επισκεπτών, δ) καθαρισμός του μονοπατιού,
των χώρων ανάπαυσης και των κτηρίων. Για ζητήματα
πολιτικής προστασίας μεριμνούν οι αρμόδιες υπηρεσίες
του Δήμου.
3. Το λοιπό 30% των εσόδων κάθε διαχειριστικής χρήσης χρησιμοποιείται από τον Ο.ΦΥ.ΠΕ.Κ.Α. για δράσεις
διατήρησης και ανάδειξης της βιοποικιλότητας της περιοχής.
4. Ειδικότερες ρυθμίσεις για την εφαρμογή των ως
άνω διατάξεων δύναται να καθορίζονται μέσω σύναψης μνημονίων συνεργασίας του άρθρου 38 του νόμου
4685/2020 (Α’ 92) μεταξύ του Ο.ΦΥ.ΠΕ.Κ.Α. και του Δήμου
Αγίου Βασιλείου.
Άρθρο 6
Ελεγκτικός μηχανισμός - Κυρώσεις
1. Ο έλεγχος πληρωμής του αναλογούντος εισιτηρίου
γίνεται:
α) από εργαζομένους του Δήμου Αγίου Βασιλείου.
β) από εργαζομένους εταιρειών, οι οποίες έχουν αναλάβει αντίστοιχα καθήκοντα μετά από σχετική σύμβαση
με τον Δήμο του Αγίου Βασιλείου.
2. Ο Δήμος Αγίου Βασιλείου μπορεί να προβαίνει στις
απαραίτητες ενέργειες, προκειμένου να καταστεί δυνατός ο έλεγχος της πληρωμής εισιτηρίων με ηλεκτρονικά
μέσα. Στα μέσα ελέγχου εντάσσονται, μεταξύ άλλων, η
δημιουργία σταθερών υποδομών (φυλάκια ελέγχου,
μπάρες ελέγχου), ή ηλεκτρονικών μέσων, χωρίς όμως
να είναι απαραίτητη η τοποθέτηση ή λειτουργία τους
για την εφαρμογή της παρούσας.
3. Σε περίπτωση που, εντός των ορίων της «Περιοχής
Κάλυψης» του άρθρου 2 της παρούσης, βρεθεί οποιοσδήποτε εκ των υπόχρεων καταβολής εισιτηρίου του άρ-
θρου 3, χωρίς να έχει πληρώσει το αναλογούν εισιτήριο,
βεβαιώνεται σε αυτόν πρόστιμο, το οποίο υπολογίζεται
στο δεκαπλάσιο της τιμής του αναλογούντος εισιτηρίου.
4. Σε περίπτωση μη άμεσης πληρωμής ή άρνησης
καταβολής του βεβαιωμένου προστίμου, το ποσόν βεβαιώνεται στην αρμόδια ΔΟΥ ΚΕΦΟΔΕ φορολογίας του
υπόχρεου, κατόπιν πράξεως καταλογισμού του Ο.ΦΥ.
ΠΕ.Κ.Α., και εισπράττεται κατά τις εκάστοτε ισχύουσες
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 392/06.02.2025
ουσιαστικές και οικονομικές διατάξεις περί εισπράξεως των δημοσίων εσόδων, με την εξαίρεση του μέτρου της
προσωπικής κρατήσεως, το οποίο λαμβάνεται μόνο μετά από την τήρηση διαδικασιών που καθορίζονται στις σχετικές διατάξεις. Αφού το πρόστιμο εισπραχθεί, τα αναλογούντα έσοδα αποδίδονται στο Πράσινο Ταμείο.
Άρθρο 7
Παραρτήματα
Προσαρτάται και αποτελεί αναπόσπαστο μέρος της παρούσας συνδημοσιευόμενο στην Εφημερίδα της Κυβερνήσεως, το Παράρτημα Ι.
ΠΑΡΑΡΤΗΜΑ Ι
Αντίτιμο κάθε εισιτηρίου, τρόποι και σημεία πληρωμής, καθώς και τρόποι και σημεία ελέγχου.
Κατηγορία
εισιτηρίου
Τίμημα
εισιτηρίου
προ ΦΠΑ
(€/ημέρα)
Τελικό
τίμημα
εισιτηρίου
(€/ημέρα)
Τρόποι και σημεία
πληρωμής
Τρόποι και σημεία
ελέγχου
Ατομικό
4,03
5,00
Σε όλα τα σημεία πώλησης
και αποκλειστικά
ηλεκτρονικό τρόπο ή/
και με κάρτα πληρωμών
(χρήση POS)
Έλεγχος από περιπολίες
Δειγματοληπτικοί έλεγχοι εντός
της περιοχής.
Ετήσιο ατομικό
12,10
15,00
Σε όλα τα σημεία πώλησης
και αποκλειστικά
ηλεκτρονικό τρόπο ή/
και με κάρτα πληρωμών
(χρήση POS)
Έλεγχος από περιπολίες.
Δειγματοληπτικοί έλεγχοι εντός
της περιοχής.
Φοιτητικό εισιτήριο
2,42
3,00
Σε όλα τα σημεία πώλησης
και αποκλειστικά
ηλεκτρονικό τρόπο ή/
και με κάρτα πληρωμών
(χρήση POS)
Έλεγχος από περιπολίες.
Δειγματοληπτικοί έλεγχοι εντός
της περιοχής.
Άρθρο 8
Έναρξη ισχύος
Οι διατάξεις της παρούσας τίθενται σε εφαρμογή από τη δημοσίευσή τους στο Φύλλο Εφημερίδας της Κυβερνήσεως.
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 22 Ιανουαρίου 2025
Οι Υπουργοί
Υφυπουργός
Εθνικής Οικονομίας
Περιβάλλοντος
και Οικονομικών
και Ενέργειας
ΑΘΑΝΆΣΙΟΣ ΠΕΤΡΑΛΙΆΣ
ΘΕΌΔΩΡΟΣ ΣΚΥΛΑΚΆΚΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 392/06.02.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200392.pdf | Tokens: 27237]